NaiveNeuron/SloPal huggingface dataset:
Milanová, Natália, ministerka kultúry SR (2020-07-09):
Ďakujem vám veľmi pekne.
Paška, Pavol, predseda NR SR (2013-05-17):
(Hlasovanie.) 133 prítomných, 56 za, 75 proti, 2 sa zdržali. Tento návrh sme neschválili.
Grendel, Gábor, podpredseda NR SR (2022-09-21):
Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Markovi Šefčíkovi.
Huba, Mikuláš, poslanec NR SR (2014-12-11):
Ďakujem pekne. Vážený pán predseda, dajte, prosím, hlasovať o tom, že predmetný návrh zákona prerokujeme v druhom čítaní.
Tabák, Romana, poslankyňa NR SR (2023-06-23):
Ďakujem veľmi pekne za slovo. Pani poslankyňa Kavecká, plne s vami súhlasím a chcem len povedať, že pani poslankyňa Cigániková rozumie zdravotníctvu asi, ako ja rozumiem jadrovej fyzike, ale chcela by som povedať toľko, že liberáli majú tendenciu aj s Progresívnym Slovenskom zosmiešňovať druhých politikov, dávať ich dole cez nejaké satiristické plytké stránky, ale jedno vám poviem, že v živote ľudia vás môžu zosmiešňovať, nemusia vás rešpektovať, nemusia vás milovať, ale ak vy sa pozriete do zrkadla a tú osobu milujete, rešpektujete ju a veríte sami sebe, tak to je úplne najdôležitejšie v živote, najdôležitejšie v živote, čo si myslíte sami o sebe, ako si veríte, a nikto vás potom v živote nedá dole.
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 127 poslancov, za 81, proti 31, zdržalo sa 14, nehlasoval 1. Sme v treťom čítaní . Otváram rozpravu v rámci tretieho čítania a pýtam sa, či sa chce niekto do rozpravy prihlásiť. Nikto. Vyhlasujem rozpravu za skončenú a pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Laššáková, Jana, podpredsedníčka NR SR (2013-04-16):
Pán poslanec Pollák, nech sa páči, máte slovo.
Blanár, Juraj, podpredseda NR SR (2021-11-26):
Pán poslanec Benčík.
Grendel, Gábor, podpredseda NR SR (2021-03-16):
Ďakujem, pán spravodajca. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak, vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Ďakujem, prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou, ktorou sa mení Zmluva, ktorou sa zriaďuje Európsky mechanizmus pre stabilitu . Návrh vlády má tlač 427 a spoločná správa výborov má tlač 427a. Návrh vlády odôvodní pán minister financií Eduard Heger, ktorého prosím, aby sa ujal slova.
Kremský, Peter, poslanec NR SR (2023-06-20):
(Povedané súbežne s predsedajúcim.) Pán predsedajúci, toto je zneužitie vášho postavenia, pretože vám sa tento pozmeňujúci návrh nepáči.
Matovič, Igor, poslanec NR SR (2019-09-25):
A CETA, tá je prerokovaná či neni? (Reakcia z pléna.)
V. Veteška, podpredseda NR SR: (2007-01-30):
(Hlasovanie.) Prítomných je 139 poslancov, za 61, proti 50, zdržalo sa 28, nehlasoval 0. Neschválili sme. S procedurálnymi návrhmi ešte pán poslanec Líška, Sabolová a Brocka? Áno? (Reakcie z pléna.) Prosím? Áno, Jozef Líška. Nech sa páči, pán poslanec. Pani poslankyňa Sabolová.
Grendel, Gábor, podpredseda NR SR (2020-05-19):
Tri faktické poznámky na vystúpenie pána poslanca Blanára. Ako prvý pán poslanec Osuský.
Paška, Pavol, predseda NR SR (2013-06-18):
Ďakujem pekne, pani poslankyňa. Otváram rozpravu. Mám písomné prihlášky: za klub OĽaNO pán poslanec Matovič, za klub MOST – HÍD pán poslanec Gábor Gál, za klub SDKÚ – DS pani poslankyňa Lucia Žitňanská. A potom mám ešte písomné prihlášky od pánov poslancov Hlinu, Lipšica, Kadúca a Poliačika. Pán poslanec Matovič, máte slovo.
Blaha, Ľuboš, podpredseda NR SR (2024-05-10):
Ďakujem pekne, pani ministerka, na vaše vystúpenie evidujem deväť faktických poznámok. Ako prvý, pán poslanec Jozef Pročko, nech sa páči.
Pellegrini, Peter, predseda NR SR (2023-12-22):
Prosím, prezentujme sa a hlasujme o návrhu zákona ako o celku s odporúčaním gestorského výboru tento zákon schváliť. (Hlasovanie.) Prítomných 104 poslancov, za 90, proti boli 2, zdržalo sa 11, nehlasoval 1. Konštatujem, že sme schválili vládny návrh novely zákona o národnom zdravotníckom informačnom systéme. Prosím teraz spoločného spravodajcu pána Karola Janasa, aby uviedol hlasovanie o návrhu uznesenia k návrhu rozpočtu Úradu pre dohľad nad zdravotnou starostlivosťou na roky 2024 až 2026, tlač 121. Nech sa páči, pán poslanec. (Hlasovanie o návrhu rozpočtu Úradu pre dohľad nad zdravotnou starostlivosťou na roky 2024 až 2026 – nové znenie , tlač 121.)
P. Hrušovský, podpredseda NR SR: (2001-11-06):
P. Finďo, poslanec: Bol som vyzvaný, tak odpovedám. Ja si myslím, že otázka sortimentu v lekárni, to nie je otázka vôle majiteľa lekárne, ale to je otázka z predpisov ministerstva zdravotníctva, ktoré určujú povinný minimálny sortiment liekov. To, že takýto predpis nebol inovovaný, to  je už druhá vec, ale v skutočnosti takýto predpis jestvoval a obsahoval niečo vyše tisíc liekov. Takže myslím si, že po tejto stránke nevidím nejaký zásadný problém. Ja chcem zdôrazniť, že vytváranie väzby medzi distribútorom a lekárňou umožňuje, aby sa znížili celkové predajné ceny liekov. Ďakujem.
Sabo, Michal, poslanec NR SR (2024-01-08):
Vďaka za slovo aj za váš príspevok, pán kolega. Spomenuli ste humanizáciu trestov, čiže rozumej v preklade amnestie pre tých najväčších vagabundov. Ale novela Trestného zákona nemení iba tresty za korupciu, ako sa často rozprávame, ako je to v tom éteri tak najpočuteľnejšie, ale ono sa snaží priniesť aj nové pravidlá v... – v úvodzovkách (povedané so smiechom) – v ochrane prírody, hej, pretože na konci dňa vzhľadom, to nie prekvapivé na nominácie okolo ministra životného prostredia. Sú to pravidlá, nové pravidlá pre devastáciu prírody. Ono je tam skrytá napríklad aj novinka, ktorá je de facto legalizáciou pytliactva a pozvánka pre papalášov na ich poľovačky, pretože tých bohatých ľudí, ktorí majú túto záľubu, samozrejme, nechá pár tisícov a pokuta neodratí, tak táto novela, neviem či, možno ste to zaregistrovali a len pripomeniem, že táto novela si dáva za ambíciu znížiť hranicu, od ktorej sa poškodzovanie prírody považuje za trestný čin. Dnes platí, že spoločenská hodnota chráneného živočícha, prípadne aj chránených rastlín, ak je 2 660 eur a viac, tak zabitie alebo napríklad vykosenie chránenej lúky je už trestným činom. Po novom je tá suma upravená z 2 660 veľmi úmerne, mňa by zaujímala (povedané so smiechom) tá licitácia, vlastne ako prišli k sume 35-tisíc, hej, že z 2 660 na 35-tisíc. A za škodu do spoločenskej hodnoty 35-tisíc by už teda nešlo len o priestupok, ktorý by bol pokutovaný nejakými zanedbateľnými peňažnými trestmi, ono by to bolo vlastne rádovo v stovkách alebo v tisíckach eur ten, ten trest, čo je teda naozaj smiešne. Ale ako som už spomenul, že mňa to vlastne pri tom personálnom obsadení ministerstva životného prostredia, táto snaha prepašovať toto do zákona, absolútne neprekvapuje.
P. Hrušovský, predseda NR SR: (2003-07-10):
J. Drgonec, poslanec: Navrhujem, aby sa samostatne hlasovalo o bode 4 z dôvodov terminologických, pretože pojem „vyšší súdny úradník“ nie je zhodný s inou úpravou návrhu a v záujme dosiahnutia zhodného právneho účinku je potrebné, aby sa používalo to isté označenie.
Danko, Andrej, predseda NR SR (2017-12-21):
Na vystúpenie pani poslankyne štyri faktické. Uzatváram možnosť prihlásenia faktickej. Pán poslanec Zelník.
Bugár, Béla, podpredseda NR SR (2017-09-12):
Nech sa páči, prezentujme sa a hlasujme. (Hlasovanie.) Prítomných 137, za 60, proti 59, 18 sa zdržali hlasovania. Procedurálny návrh nebol schválený. Nech sa páči.
P. Hrušovský, predseda NR SR: (2005-03-17):
K. Ondriaš, poslanec: Ďakujem za slovo. Vážený pán predseda, dámy a páni, budem veľmi stručný, lebo nemáme ani veľa času. Správa o súčasnom stave sociálno-ekonomickej úrovne v jednotlivých regiónoch Slovenska. Sústredím sa len na jeden bod a to je bod, kde sa v správe hovorí, že „hrubý domáci produkt na obyvateľa v parite kúpnej sily je v Bratislavskom kraji viac ako dvakrát vyšší ako celonárodný priemer a že je to podobné ako v iných krajinách Európskej únie“. Ja by som zacitoval podiel HDP na obyvateľa v najbohatšom a najchudobnejšom regióne v roku 2001: vo Veľkej Británii 442,7 %, na Slovensku je to len 378,3 %, vo Francúzsku je to 341,5 %, v Belgicku je to 314,5 % a tak ďalej. Ešte raz zopakujem. Tak ako je to na Slovensku, je to aj v Európskej únii. Ďalej zo správy citujem: „Podobný podiel HDP na obyvateľa v najbohatšom regióne je až trikrát vyšší ako v najchudobnejšom regióne a aj v hlavných mestách v porovnaní s chudobným regiónom.“ Ja by som citoval zo správy: „Hrubý domáci produkt na obyvateľa v metropole k celonárodnému priemeru: Bratislava 227 %, Praha 223 %, Londýn 249 %, Brusel 203 %.“ Ešte raz zopakujem, na Slovensku v Bratislave sa majú ľudia najlepšie oproti ostatným regiónom. Takto to je aj v Európskej únii. A teraz poviem to dôležité. Európska únia počas dvadsať, tridsať rokov nevedela vyriešiť regióny, chudobu v regiónoch. Európska únia nevedela vyriešiť, že hlavné mesto a okolie je bohaté, ostatné je chudobné. A zaráža ma na tom, že táto správa sa bude snažiť tieto regióny zrovnoprávniť alebo dať na rovnakú úroveň, a Európska únia to nedokázala za tridsať, štyridsať rokov. Druhá vec, čo mi na správe prekáža, že predsa na Slovensku regióny boli vyrovnané, čo do hospodárstva, čo do príjmov obyvateľstva. Správa by to mala zanalyzovať, ako to bolo možné, že pred rokom 1990 to bolo možné a teraz to nie je možné. Na záver by som chcel povedať, že si nemyslím, že budeme oveľa lepší ako v Anglicku, Francúzsku, Nemecku, Taliansku, Holandsku, kde na to mali tridsať, štyridsať rokov, a nedokázali to. Ďakujem za pozornosť.
P. Paška, predseda NR SR: (2008-05-13):
Nech sa páči, pán predseda Halecký.
Mezenská, Helena, poslankyňa NR SR (2012-12-14):
Takže jedni proti záujmom ľudí, proti hospodárskym záujmom privatizovali. (Reakcie z pléna.) Zastavíte mi čas, pani predsedajúca? Zastavte mi čas. (Prerušenie vystúpenia predsedajúcou.)
Sulík, Richard, predseda NR SR (2011-06-17):
Pán poslanec Matovič.
Duchoň, Daniel, poslanec NR SR (2012-06-28):
Ďakujem, vážený pán predseda. V rozprave vystúpili poslanci Hrušovský, Štefanec, Kaník a Kollár. Pán poslanec Hrušovský, Štefanec a Kollár podali pozmeňujúce návrhy. Keďže tento vládny návrh zákona prerokovávame v skrátenom... (Prerušenie vystúpenia predsedajúcim.)
Blanár, Juraj, podpredseda NR SR (2022-09-27):
Panie poslankyne, páni poslanci... (Reakcia navrhovateľa.) Dobre, dám ale predtým ešte možnosť prihlásiť sa ústne. Kto má záujem? Konštatujem, že nikto. Uzatváram možnosť prihlásiť sa ústne. Ako jediný sa opäť prihlásil pán navrhovateľ Viskupič. Nech sa páči.
Grendel, Gábor, podpredseda NR SR (2022-12-19):
Otváram rozpravu, do ktorej som dostal dve písomné prihlášky za poslanecké kluby. Ako prvá vystúpi pani poslankyňa Anna Zemanová za poslanecký klub SaS a potom pán poslanec Jaroslav Karahuta za poslanecký klub strany SME RODINA. Nech sa páči, pani poslankyňa Zemanová.
Žiga, Peter, podpredseda NR SR (2024-10-29):
Ďalším vystupujúcim v rozprave je pán poslanec Šmilňák.
Pleštinská, Zita, poslankyňa NR SR (2021-12-02):
Ďakujem, pán predsedajúci. S pozmeňujúcim návrhom, ktorí predložili páni poslanci Dostál a Vetrák, súhlasím, pretože to pomenovanie nezávislý kandidát je oveľa viac zaužívanejšie pomenovanie. Toto pomenovanie aj vystihuje, že kandiduje vo voľbách nezávisle od politickej strany, ktorá predkladá svoju kandidátsku listinu, nezávislý kandidát je povinný za účelom kandidatúry vyzbieranými podpismi preukázať určitú podporu voličov. Tak myslím si, že tento pozmeňujúci návrh je dobrý. Ďakujem pekne.
Blanár, Juraj, poslanec NR SR (2019-03-28):
Ďakujem, pán podpredseda, za vyčerpávajúcu odpoveď a doplňujúca otázka ani nie je potrebná, lebo ste sami uviedli, že o ďalšie dve opatrenia to chcete, alebo potvrdenia, rozšíriť. Avšak chcem vyjadriť, že táto aktivita je nesmierne dôležitá po tom, ako sa zaviedli klientske centrá a urobili sa naozaj všetky tie úkony, ktoré sú potrebné pre obyvateľov, na rôznych úradoch omnoho prijateľnejšie, a toto len tomu môže pomôcť. A to, čo ste uviedli, že bude potrebné ešte zvýšiť finančné prostriedky na niektoré opatrenia, veľmi rád to podporím pri návrhoch, ktoré budú predkladané, či už z vašej úrovne, pretože to budú naozaj veľmi dobre investované peniaze v prospech ľudí. Ešte raz ďakujem pekne.
Kosová, Ingrid, poslankyňa NR SR (2023-12-13):
Ďakujem, Štefan, že si nám opäť pripomenul, že tento zákon nemá s konsolidáciou verejných financií teda absolútne nič spoločné. Všetci vieme, že ide o pokračujúcu kampaň, o rozdávanie peňazí a že, samozrejme, jednoznačným víťazom sú seniori. Ja mám pocit, že táto vláda žije v nejakom virtuálnom svete hospodárskeho blahobytu. Namiesto konsolidácie zaťažuje produktívnych občanov daňami a najmä malých a stredných podnikateľov, od ktorých závisí rast našej ekonomiky. Ako keby zabudla, že aj tento podnikateľský sektor má za sebou ťažké roky fungovania a že potrebuje tiež našu pomoc. Myslím si, že ak by vláde išlo naozaj o to, aby pomohla všetkým svojim občanom, tak by pristúpila aj k nepopulárnym riešeniam najmä na začiatku svojho fungovania a najmä pristúpila by k investíciám. A to naprieč všetkým rezortom hospodárstva vrátane zdravotníctva a školstva, ale najmä vedy a výskumu, pretože bez investícií do vedy a výskumu nebudeme nikdy inovatívnou, modernou krajinou so znalostnou ekonomikou. To si musíme uvedomiť. Namiesto toho sme absolútne na chvoste všetkých krajín OECD a dokonca sme sa aj za susednou Českou republikou, čo sa týka investícií do vedy a výskumu. A z nového rozpočtu teda nebadať, že by sme sa čo i len snažili priblížiť sa vo výške investovania do vedy a výskumu napríklad susednej krajine. Milá naša vláda, som presvedčená o tom, že nie dane, ale investície sú cestou k ekonomickému rastu a potom možno bude aj na trináste a možno aj na štrnáste dôchodky.
Bugár, Béla, podpredseda NR SR (2011-03-25):
Vážené panie poslankyne, vážení páni poslanci, prerušujem dnešné rokovanie. Budeme pokračovať budúci týždeň v utorok ráno, tak ako vždy. Takže príjemný víkend vám prajem. (Prerušenie rokovania o 14.00 hodine.)
Mikloš, Ivan, podpredseda vlády a minister financií SR (2011-12-01):
Ďakujem, pán podpredseda. Áno, toto je správne uvedenie. Takže, vážený pán podpredseda, vážený pán predseda, vážené panie poslankyne, páni poslanci, zákon o dani z príjmov a v zákone o dani, zákone o rozpočtovom určení výnosu dane z príjmu územnej samosprávy sa riešia dva problémy. Tým prvým je zmena spôsobu zdanenia pri lízingovom odpisovaní hmotného majetku tak, aby sa lízing zdaňoval nezávisle od spôsobu obstarania všetkého hmotného majetku. Takže ruší sa disproporcia, ktorá doteraz existovala pri finančnom lízingu. Ďalej sa mení to, že sa mení ročné odpisovanie, ročný daňový odpis sa mení na mesačnú bázu, to jest v prvom roku odpisovania sa nebude môcť uplatniť dvanásťmesačný odpis, ale len pomerná časť odpisu v závislosti od počtu mesiacov užívania hmotného majetku. Ďalej sa tiež opätovne zavádza oslobodenie príjmov plynúcich z prenájmu majetku obcí a vyšších územných celkov. Druhá oblasť, ktorá sa rieši v zákone o rozpočtovom určení výnosu dane z príjmov územnej samosprávy, na základe dohody so ZMOS-om a Úniou miest sa mení podiel príjmov územnej samosprávy na dani z príjmov fyzických osôb tak, ako to bolo dohodnuté, aby sa aj územná samospráva podieľala na nevyhnutnej konsolidácii verejných financií. Ďakujem pekne.
Dostál, Ondrej, poslanec NR SR (2021-05-13):
Pán poslanec Čepček, no môžem to aj tretíkrát zopakovať. Jedna vec je pandemický zákon a druhá vec je novela zákona o hospodárskej mobilizácii. Pandemický zákon by mal predstavovať nejaké nové nastavenie opatrení realizovaných na boj proti pandémii, ktoré dnes sú upravené jednak v ústavnom zákone o bezpečnosti štátu v čase vojny, vojnového stavu, výnimočnej situácie, výnimočného stavu a núdzového stavu, ale aj opatrení, ktoré sú upravené v zákone na ochranu verejného zdravia, aby to bolo systematickejšie, aby to bolo predvídateľnejšie, aby tam boli nejaké limity zásahu do základných práv a slobôd, aby tam bola nejaká logickejšia hierarchia, ktorý orgán o čom rozhoduje, a to je vec, ktorá, samozrejme, a na tom sa zhodujeme všetci, nemôže ísť v skrátenom legislatívnom konaní, nemôže ísť bez medzirezortného pripomienkového konania. To, čo navrhujeme v novele zákona o hospodárskej mobilizácii, je úplne jednoduchá úprava, ktorá je vo viacerých bodoch, ale v podstate celé je to iba o tom, že opatrenia hospodárskej mobilizácie, ktoré sú dnes realizované v núdzovom stave, bude možné realizovať aj v mimoriadnej situácii. Je to potrebné upraviť na viacerých miestach. Núdzový stav skončí, mimoriadna situácia bude pokračovať. A áno, boli o tom rokovania, boli o tom rokovania v rámci koalície. Na koaličnej rade medzi právnikmi z koalície, boli o tom rokovania so zástupcami ministerstiev dotknutých a opakovane sa tam ten návrh menil. Nebola o tom verejná diskusia, diskutovali sme o tom vnútri a je to takto narýchlo preto, lebo ten núdzový stav už skončí. A keď skončí, bude dobré byť na to pripravený.
Laurenčík, Milan, podpredseda NR SR (2020-05-19):
S reakciou pán poslanec Marek Šefčík.
Kollár, Boris, predseda NR SR (2022-12-02):
Je, prosím, všeobecný súhlas? (Súhlasná reakcia pléna.) Áno. Ďakujem pekne. Uvedený návrh pani poslankyne prešiel. Presúvame tento bod na ďalšiu schôdzu. Vážené pani poslankyne, páni poslanci, pokračujeme v prerušenom rokovaní. Na základe záverov z poslaneckého grémia vám oznamujem, že mimoriadnu schôdzu k vysloveniu nedôvery vláde zvolávam na štvrtok 8.12. o 14. hodine. Hlasovanie predpokladám na utorok 13. 12. o 11. hodine. Teraz podávam procedurálny návrh, aby sme hlasovali o štátnom rozpočte, to je 1193, 13. 12. a aby sme hlasovali o tých troch daňových zákonoch, dani z príjmu, je to tlač 1121, elektronickej registračnej pokladnici, tlač 1178, a dani z pridanej hodnoty, je to tlač 1122, v utorok 6. 12. o 11. hodine. Ešte podávam v mene tých istých poslaneckých klubov návrh, aby sme návrh ústavného zákona, tlač 1163, to je tá ústava o možnosti skrátenia, prerokovali v stredu 7. 12. o 9. hodine a hneď po ňom Zákonník práce. To je ten bod 1141. Je, prosím, všeobecný súhlas? (Reakcie z pléna.) Áno? Dobre, dávam o tomto mojom návrhu hlasovať. Prosím, prezentujme sa a hlasujeme. (Hlasovanie) Prítomných 129, za 110, zdržalo sa 19. Konštatujem, že tento návrh plénum schválilo. Teraz pokračujeme hlasovaním návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách, je to tlač 1300. Dávam slovo členke výboru pre financie a rozpočet pani poslankyni Anne Miernej, aby hlasovanie uviedla. (Reakcie z pléna.) Je to tlač 1300. (Reakcie z pléna.) Toto je iba návrh na skrátené a keď sa odhlasuje celý ten blok, tak potom by sa malo prvé čítanie. (Hlasovanie o návrhu vlády na skrátené legislatívne konanie k vládnemu návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov , tlač 1300.)
Bugár, Béla, podpredseda NR SR (2016-11-30):
Pani poslankyňa Jurinová, nech sa páči, môžte reagovať na faktické.
Hrnčiar, Andrej, podpredseda NR SR (2017-04-06):
Viem, že máte problém sa správať slušne, správajte sa slušne, dobre?
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 84, proti 9, zdržalo sa 37. Konštatujem, že sme schválili vládny návrh novely zákona č. 371/2014 Z. z. o riešení krízovej situácii na finančnom trhu . Pani poslankyne, páni poslanci, pristúpime k verejnému hlasovaniu o návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky, tlač 958, o návrhu na voľbu komisára pre deti – nová voľba II , tlač 1003, o návrhu na voľbu člena Správnej rady Ústavu pamäti národa , tlač 1002, o návrhu Výboru Národnej rady pre pôdohospodárstvo a životné prostredie na voľbu členov Rady Slovenského pozemkového fondu , tlač 954, opakovaná voľba, ktoré vykonáme spolu s tajným hlasovaním o návrhu poslanca Miroslava Kollára na odvolanie poslanca Mariána Kéryho z funkcie predsedu zahraničného výboru (tlač 999). (Tajné hlasovanie o návrhu poslanca Národnej rady Slovenskej republiky Miroslava Kollára na odvolanie poslanca Mariána Kéryho z funkcie predsedu Zahraničného výboru Národnej rady Slovenskej republiky , tlač 999.) Svoju voľbu vyjadríte tak, že na každom hlasovacom lístku pri každom mene a pri priezvisku kandidáta označíte tú alternatívu, za ktorú hlasujete „za“ alebo „proti“, alebo „zdržiavam sa“. Platný je len ten hlasovací lístok, na ktorom je označená alternatíva „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Ak sa náhodou pomýlite, prosím, vyžiadajte si nový hlasovací lístok. Na hlasovacom lístku k odvolaniu predsedu výboru označte tú alternatívu, za ktorú hlasujete „za“, „proti“, „zdržiavam sa". Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu hlasovania. (Akt verejného a tajného hlasovania.) (Zaznievanie gongu.)
Ďuriš Nicholsonová, Lucia, podpredsedníčka NR SR (2017-12-07):
Pán poslanec Heger s faktickou, nech sa páči.
Laššáková, Jana, podpredsedníčka NR SR (2015-10-07):
S reakciou pán poslanec Uhliarik, nech sa páči.
Grendel, Gábor, podpredseda NR SR (2021-05-05):
Pani poslankyňa Šofranko, chcete reagovať na faktické poznámky? Áno? Nech sa páči.
P. Paška, predseda NR SR: (2007-06-26):
A ešte vás požiadam, pán minister financií, aby ste, budeme pokračovať návrhom záverečného účtu verejnej správy Slovenskej republiky za rok 2006 . Je to tlač 312. Spoločná správa je tlač 312a. Poprosím vás, aby ste uviedli návrh záverečného účtu.
Šeliga, Juraj, podpredseda NR SR (2020-09-17):
Konštatujem, konštatujem, že Národná rada Slovenskej republiky v tajnom hlasovaní odvolala poslanca Richarda Rašiho z funkcie predsedu výboru pre nezlučiteľnosť funkcií . Teraz vás poprosím, pán overovateľ, aby ste oznámili výsledok tajného hlasovania o návrhu na voľbu predsedu osobitného kontrolného výboru na kontrolu činnosti Slovenskej informačnej služby.
Stuška, Michal, poslanec NR SR (2024-09-17):
Ďakujem, pán predsedajúci. Vážené pani poslankyne, vážení páni poslanci, v rozprave nevystúpil žiadny poslanec, ani nebol podaný žiadny pozmeňujúci návrh. Spoločná správa obsahuje tri pozmeňujúce návrhy. Pristúpime k hlasovaniu o pozmeňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 3 zo spoločnej správy spoločne s odporúčaním gestorského výboru schváliť.
Paška, Pavol, predseda NR SR (2014-11-10):
Pán poslanec Krajcer.
Figeľ, Ján, podpredseda NR SR (2012-10-26):
Ďakujem pekne. Vyhlasujem týmto rozpravu za skončenú. Chce sa k nej vyjadriť navrhovateľ? Nie. Spravodajca? Nie. Ďakujem. Prerušujem rokovanie o tomto bode programu.
Zelník, Štefan, poslanec NR SR (2011-06-29):
Ďakujem za slovo. Dámy a páni, ja si myslím, že problém odmeňovania v zdravotníctve nie je ani koaličný ani opozičný, treba otvorene priznať, že zdravotníctvo ako také je desaťročia podfinancované. A adekvátne tomu sú, samozrejme, potom aj platy a odmeňovanie zdravotníckych pracovníkov. Len pre médiá a pre verejnosť treba povedať, že naozaj práca zdravotnej sestry a pôrodnej asistentky je veľmi náročná nielen na fyzickú, ale aj psychickú prácu, pretože je to práca v nepretržitej prevádzke na tri zmeny, ktorá ide, samozrejme, na úkor rodiny, svojho osobného voľna. Platy, ktoré sú dosahované v niektorých zdravotníckych zariadeniach, ktoré sa pohybujú, podľa tohto, čo nám zdravotné sestry predložili, vo výške 350 alebo 400 eur, sú naozaj výsmechom za ich prácu a ich odbornosť. A ja sa chcem pozastaviť trocha pri dlho opakovanej a niekoľko mesiacov opakovanej pomoci Grécku, kde súčasná väčšina vládnej koalície hovorí o tom, že sme členmi Európskej únie, a preto sme povinní byť solidárni a pomáhať Grécku. Tak chcem povedať, že minimálna mzda v Grécku pre nekvalifikovaného pracovníka je na úrovni 740 eur. To zďaleka nedosahuje ani pomaly plat vo fakultných nemocniciach sestier. Priemerný mesačný plat v Grécku podľa druhu práce sa pohybuje od 1 400 do 2 900 eur, čo je asi päťkrát viac, ako dostáva ktorákoľvek naša zdravotná sestra. Preto si myslím, vážené dámy a vážení páni, že ak sa má niekomu pomáhať, tak by to malo byť v prvom rade pre našich občanov. A je to správne, že sa robia aspoň prvé kroky, ale v tom by sa malo... (Prerušenie vystúpenia časomerom.)
Laurenčík, Milan, podpredseda NR SR (2021-06-17):
Pán poslanec, prosím, procedurálny návrh, tieto otázky si môžete nechať...
B. Bugár, podpredseda NR SR: (2005-10-26):
J. Cuper, poslanec: Ďakujem, pán predsedajúci. Dovoľte, pani kolegyňa Angyalová, aby som s vami trikrát nesúhlasil a mimoriadne súhlasil s Bélom, pani ministerka je naozaj nová, ale v úrade nie je nová, ako to dvakrát zopakovala pani poslankyňa Angyalová. Takže hádam niečo len predsa bude vedieť o tom sociálnom poistení, pripúšťam. Problém toho tretieho nesúhlasu, pani poslankyňa Angyalová, je s tým, že ste povedali, že nie je to v peniazoch. Znova opakujem, je to len v peniazoch, lebo zvýšenie tých nízkych dôchodkov by, samozrejme, vyvolalo okamžitý tlak na sociálne poistné fondy, to je jasné každému, pretože tie sú oddelené od štátneho rozpočtu, tu odpovedám aj pánovi Brockovi, toľko tomu rozumiem, pán Brocka, ako vy. Stačí mi na to prečítať si obyčajné ekonomické príručky. Takže tento okamžitý tlak na potrebu peňazí vo fondoch môže saturovať jedine štát zo štátneho rozpočtu, alebo zvýšením odvodov za jednotlivých, tých ľudí, za ktorých mu povinnosť zákon káže platiť, a on neplatí ani tých 330 korún či koľko korún, poctivo, takže vyvoláva deficit ročne asi 6 miliárd alebo možno viac a to by boli dodatočne miliardy, ktoré by musel štát odviesť, a to by zase, samozrejme, zvyšovalo schodok štátneho rozpočtu a tomu sa zrejme chce vláda vyhnúť a, pani ministerka, ja vám nezávidím, skade by ste asi tie miliardy mohli tam dať, keď vám ich Miki a jeho vláda neodsúhlasia.
Hrušovský, Pavol, predseda NR SR (2012-02-29):
Ďakujem za stanovisko výboru. Otváram rozpravu o tomto bode programu. Chcem sa opýtať, či sa chce niekto z poslancov prihlásiť do rozpravy ústne, keďže som nedostal žiadne písomné prihlášky? Nie. Preto vyhlasujem rozpravu o tomto bode programu za skončenú. Poprosím o návrh uznesenia. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 618.)
M. Hort, podpredseda NR SR: (2008-10-22):
S faktickou poznámkou sa nehlási nikto. Teraz dávam slovo ďalšiemu prihlásenému do rozpravy a to je pán poslanec Zoltán Horváth. Pán poslanec, nech sa páči, je tu priestor pre vystúpenie do rozpravy.
R. Chmel, minister kultúry SR: (2004-09-09):
Pani poslankyňa, história sa, bohužiaľ, nikdy neopakuje, či chvalabohu. Ten posun, ktorý som sa už vo viacerých médiách pokúsil vysvetliť, nastal tým, že sme vytvorili úplne nový grantový systém od tohto roku, grantový systém, v ktorom je okolo 0,5 miliardy korún, ktorý v jednotlivých programoch enormne navýšil finančné prostriedky. Z toho dôvodu v starom grantovom systéme PRO SLOVAKIA bolo okolo 65 mil. korún, vtedy, takpovediac, sme stihli všetko. Tento rok jednak komisie pracovali na grantovom systéme až niekedy do konca mája, do začiatku júna, jednoducho len samotný proces udeľovania, resp. vyhodnocovania projektov, keďže ich prišlo mnohonásobne viac ako v minulých rokoch, bol, bohužiaľ, trošku zdĺhavý, a jednak sme ho museli robiť, takpovediac, s dobrovoľníkmi, ktorí v tých komisiách zasadajú poväčšine zadarmo a jednak s tými istými a ešte dokonca s oveľa menšími pracovnými kapacitami, aké na ministerstve doteraz boli. Takže tým sa proces predĺžil. A niektoré programy ako program Obnovme si svoj dom, ktorý je financovaný aj z mimorozpočtových zdrojov, dajme tomu, z finančných zdrojov, príspevkov Slovenského plynárenského priemyslu, sa vyhodnocoval až v lete, takže zmluvy, ktoré predstavujú zase enormnú byrokraciu, sa uzatvárali, resp. vypracúvali len v letných mesiacoch a teraz v týchto dňoch, dá sa povedať, že dochádza k ich podpisovaniu, resp. už priamo k uvoľňovaniu peňazí. Takže na mnohé, na viaceré z tých programov tzv. jednoduchších programov, na kinematografický, na národnostné kultúry a na ďalšie menšie peniaze už išli, na niektoré ďalšie ako Obnovme si svoj dom, resp. na viaceré knižné programy išli tie finančné prostriedky pomalšie. To je ale všetko, ten zdĺhavý proces sa odstráni tým, že už teraz od septembra vypisujeme nový grantový systém, ktorý potom bude pokračovať od januára, ale tým, že sa to  všetko deje s polročným sklzom, bohužiaľ, aj toto má sklz. Máme dohodu s ministerstvom financií, že najmä na program Obnovme si svoj dom finančné zdroje, prostriedky, ktoré prídu v tomto roku, sa prenesú aj do budúceho roku. Ďakujem.
P. Hrušovský, predseda NR SR: (2005-05-24):
M. Murgaš, poslanec: Pán predseda, v rozprave nevystúpil nikto. Výbory prijali pozmeňujúce a doplňujúce návrhy.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 138 poslancov, za 92, proti 10, zdržalo sa 34, nehlasovali 2. Konštatujem, že tento návrh sme schválili. Už nás čakajú len dve hlasovania. Ďalej budeme hlasovať o bode 45 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy, tlač 1187. Prosím predsedu výboru pre financie a rozpočet pána poslanca Mariána Viskupiča, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 1187.)
Mihál, Jozef, poslanec NR SR (2014-10-30):
Ďakujem. Vážený pán premiér, ja si väčšinu svojho vystúpenia nechám za rečnícky pult, ale to, čo ste vy dnes povedali, zasypali ste nás rôznymi číslami o zamestnanosti, o čerpaní eurofondov, ale vôbec ste sa nevyjadrili a nás vyzývate, aby sme sa vyjadrili k týmto faktom, vôbec ste sa nevyjadrili v tej kauze Star EU. Vôbec ste sa nevyjadrili, ako je možné, že táto agentúra zo 70 súťaží, na ktorých sa zúčastnila, presne 70 aj vyhrala. Vôbec ste sa nevyjadrili k tomu, ako to bolo v tom Prešove, prečo ste spolu s generálnym sekretárom strany SMER Jánom Richterom, vtedy starostom, odporúčali využiť služby práve tejto agentúry. Prečo to bolo, prečo to bolo tak. Vôbec ste sa nevyjadrili k tomu, ako je možné, že to úspešné čerpanie eurofondov je aj vďaka tomu, že nemalé dotácie dostávajú súdni exekútori, prečo ste sa k tomuto nevyjadrili? Vlastne ste to nepriamo potvrdili, že je to tak. A to je obrovská hanba pre vás aj pre vášho ministra!
D. Lipšic, podpredseda vlády a minister spravodlivosti SR: (2004-05-13):
V Zmluve Európskej únie zo dňa 7. februára 1992 sa členské štáty Európskej únie dohodli na zriadení Európskeho policajného úradu Europolu. Slovenská republika sa v Zmluve o pristúpení k Európskej únii zaviazala pristúpiť k tomuto dohovoru. Cieľom Europolu je v rámci spolupráce členských štátov Európskej únie zlepšovať účinnosť a spoluprácu príslušných orgánov v oblasti prevencie a boja proti terorizmu, nezákonnému obchodovaniu s drogami a iných závažných foriem medzinárodného zločinu v prípadoch, ak existujú konkrétne náznaky, že ide o činnosť organizovanej zločineckej štruktúry a uvedené zločiny postihujú dva alebo viac členských štátov spôsobom, ktorý si vyžaduje ich spoločný postup vzhľadom na rozsah, dôležitosť a dôsledky príslušných trestných činov. Spolupráca medzi Slovenskou republikou a Europolom prebieha v súčasnej dobe na základe Zmluvy medzi Slovenskou republikou a Európskym policajným úradom o spolupráci, ktorej platnosť skončí k dátumu prístupu Slovenskej republiky k Dohovoru o Europole a jeho dodatkovým protokolom. Predložený návrh dohovoru a jeho protokolov je v súlade s právnym poriadkom Slovenskej republiky a všeobecnými zásadami medzinárodného práva, ako aj záväzkami Slovenskej republiky vyplývajúcimi z iných medzinárodných dokumentov. Vážené pani poslankyne, vážení páni poslanci, s prihliadnutím na potrebu pristúpenia k predloženému dohovoru a jeho protokolom vás žiadam o vyjadrenie vášho súhlasného stanoviska. Ďakujem, pán predsedajúci.
Ľ. Jahnátek, minister hospodárstva SR: (2007-09-19):
Zámerom predloženého návrhu je, aby kompetencie krajských úradov na úseku štátnych hmotných rezerv prešli na Správu štátnych hmotných rezerv a obvodné úrady. Navrhovanou úpravou sa vypustí jeden medzičlánok pri predkladaní požiadaviek obcí na poskytnutie pohotovostných zásob a ich následná sumarizácia, ktorú doteraz vykonávali krajské úrady, a zároveň sa zjednoduší komunikácia obcí priamo s obvodnými úradmi a Správou štátnych hmotných rezerv. Vážený pán predsedajúci, panie poslankyne, páni poslanci, dovoľujem si vás požiadať o schválenie predloženého návrhu zákona.
P. Hrušovský, predseda NR SR: (2003-11-07):
(Hlasovanie.) 128 prítomných, 111 za návrh, 5 proti, 12 sa zdržalo. Návrh sme schválili. Prosím teraz ďalšie návrhy.
R. Madej, poslanec: (2006-09-07):
Národná rada Slovenskej republiky uznesením č. 39 z 5. septembra 2006 pridelila vládny návrh zákona, ktorým sa dopĺňa zákon č. 461/2003 Z. z. o sociálnom poistení  týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporučili schváliť tieto výbory: Ústavnoprávny výbor Národnej rady Slovenskej republiky svojím uznesením č. 16 zo 6. septembra 2006, Výbor Národnej rady Slovenskej republiky pre financie, rozpočet a menu svojím uznesením č. 23 zo 6. septembra 2006 a nakoniec Výbor Národnej rady Slovenskej republiky pre sociálne veci a bývanie svojím uznesením č. 9 zo 7. septembra 2006. Výbory Národnej rady Slovenskej republiky, ktoré vládny návrh zákona prerokovali, prijali pozmeňujúce a doplňujúce návrhy, ktoré sú uvedené v časti IV spoločnej správy. Gestorský výbor na základe stanovísk výborov k vládnemu návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky o rokovacom poriadku odporúča Národnej rade Slovenskej republiky uvedený vládny návrh zákona v znení schválených doplňujúcich a pozmeňujúcich návrhov schváliť. Gestorský výbor odporúča hlasovať o bodoch  1 až 8 uvedených v IV. časti tejto spoločnej  správy spoločne s návrhom gestorského výboru schváliť. Gestorský výbor určil spoločného spravodajcu výborov Róberta Madeja na prerokovanie návrhu zákona v druhom a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 10 zo 7. septembra  2006. Pán predsedajúci, prosím, otvorte rozpravu.
Gál, Gábor, poslanec NR SR (2010-07-08):
Ďakujem. Poprosím členov mandátového a imunitného výboru, aby sa zišli na 1. schôdzu výboru tuto naľavo v rokovacej miestnosti ústavnoprávneho výboru.
Sulík, Richard, predseda NR SR (2010-12-02):
Poprosím panie poslankyne a pánov poslancov, aby sa dostavili do rokovacej sály, budeme pokračovať hlasovaním o dvoch bodoch programu. Poprosím panie poslankyne a pánov poslancov, hlasovanie bude nie o dvoch, ale o piatich bodoch programu a nasledovať bude tajná voľba generálneho prokurátora a členov Disciplinárneho senátu. Prosím, dostavte sa do sály. Panie poslankyne, páni poslanci, poprosím vás, keby ste sa mohli utíšiť, usadiť. Pán poslanec, poprosím keby ste sa mohli usadiť. Máme približne 11.40 hodín, preto navrhujem, aby sme pristúpili rovno k tajnej voľbe s tým, že tie body, ktoré nie sú v tomto momente odhlasované, že o nich budeme hlasovať o 17.00 hodine. Prešli sme to aj s podpredsedami, aj s poslaneckými klubmi. Pýtam sa, či je všeobecný súhlas na takýto postup. (Súhlasná reakcia pléna.) Ďakujem pekne. Podľa schváleného programu pristúpime teraz k rokovaniu o návrhu na voľbu kandidáta na vymenovanie za generálneho prokurátora Slovenskej republiky . Návrh má tlač 189. Stanovisko ústavnoprávneho výboru k návrhom podá predseda tohto výboru, poslanec Radoslav Procházka, ktorého prosím, aby sa ujal slova.
Svrček, Miloš, poslanec NR SR (2022-10-20):
Ďakujem pekne za slovo, pán podpredseda. V krátkosti. Navrhovaná zmena reflektuje na aplikačné problémy z praxe pri nedostatočnom zdanení rôznych objektov využívaných na podnikanie, ktoré nie sú stavbami podľa zákona o miestnych daniach. Súčasne sa reaguje aj na negatívnu prax úmyselnej zmeny účelu využitia stavby k 1. januáru zdaňovacieho obdobia s cieľom zaistenia nižšej sadzby dane, ako je sadzba dane pre skutočné využitie stavby a tým získanie neoprávneného daňového zvýhodnenia. Cieľom tohto návrhu zákona je rozšírenie osobitného režimu zdanenia pre transformačné stanice a predajné stánky o ostatné objekty používané na podnikanie, ktoré nie sú stavbou podľa zákona o miestnych daniach. Ide napríklad o rôzne modulové stavby, dočasné stavby alebo premiestniteľné objekty, ktoré môžu podliehať povoleniu podľa stavebného zákona, ale ich umiestnenie v priestore sa realizuje inak ako pevným spojením so zemou alebo ukotvením pilótami. V súčasnosti sa z pohľadu zákona o miestnych daniach tieto objekty nezdaňujú ako stavby a pozemky pod nimi sú zdanené v štandardnom režime, to znamená, že parcela sa zaradí podľa toho, ako je vedená v katastri nehnuteľností. Zámerom tejto legislatívnej úpravy je teda zlepšiť pozíciu správcu dane pri dokazovaní účelu využitia stavby v bežnom zdaňovacom období tak, aby nebolo potrebné dokazovať minulosť, ale prítomnosť. Inými slovami, pri daňovej kontrole bude rozhodujúci skutočný účel využitia stavby zistený v reálnom čase vykonania daňovej kontroly, uvedená výnimka zo zdanenia podľa účelu využitia stavby k 1. januáru však platí len pre zdaňovacie obdobie, v ktorom sa daňová kontrola vykonala. Týmto nie je dotknuté právo správcu dane vykonať daňovú kontrolu do zániku práva vyrubiť daň aj za iné zdaňovacie obdobia. Tento režim sa navrhuje stanoviť len k stavbám, ku ktorým daňovník na to isté zdaňovacie obdobie podal riadne alebo čiastkové daňové priznanie. Ak sa v rámci vykonanej daňovej kontroly nepreukáže alebo nepotvrdí konkrétny účel využitia stavby v čase vykonanej daňovej kontroly, zaradí sa stavba medzi ostatné stavby podľa § 10 ods. 1 písm. i), a tak sa aj zdaní pre príslušné bežné zdaňovacie obdobie. Ďakujem pekne, za mňa v úvodnom slove všetko.
Grendel, Gábor, podpredseda NR SR (2023-06-20):
Ďakujem za informáciu. Prerušujem rokovanie o tomto bode programu. Ďalším bodom je druhé čítanie o návrhu poslancov Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 o výbušninách, výbušných predmetoch a o munícii v znení neskorších predpisov a zákon č. 372/1990 o priestupkoch v znení neskorších predpisov. Návrh zákona má parlamentnú tlač 1525, spoločná správa výborov má tlač 1525a. Dávam slovo pani poslankyni Petre Krištúfkovej, aby návrh zákona odôvodnila. (Krátky rozhovor navrhovateľky s predsedajúcim mimo mikrofónu.) (Rokovanie o návrhu poslancov Národnej rady Slovenskej republiky Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a o munícii v znení neskorších predpisov a zákon č. 372/1990 Zb. o priestupkoch v znení neskorších predpisov , tlač 1525.)
Bugár, Béla, podpredseda NR SR (2011-12-08):
Ďakujem. Teraz dávam slovo spravodajcovi z výboru pre financie a rozpočet poslancovi... (Prerušenie predsedajúceho vystupujúcim.)
Ľ. Martinák, poslanec: (2009-12-03):
Podľa § 35a ods. 1 uvedeného zákona činnosť a hospodárenie pozemkového fondu kontroluje 11-členná rada. Členov rady volí a odvoláva Národná rada Slovenskej republiky, a to 6 členov na návrh vlády Slovenskej republiky a 5 členov na základe princípu pomerného zastúpenia politických strán a hnutí, za ktoré boli poslanci zvolení do Národnej rady Slovenskej republiky na návrh Výboru Národnej rady Slovenskej republiky pre pôdohospodárstvo, životné prostredie a ochranu prírody. Funkčné obdobie členov rady je 3 roky. Členmi Rady Slovenského pozemkového fondu navrhnutých Výborom Národnej rady Slovenskej republiky pre pôdohospodárstvo, životné prostredie a ochranu prírody sú: Ján Bodnár, Štefan Herman, Richard Hamerlik, Peter Marčulinec a Dagmar Valúchová. Na výbor doručili svoje vzdanie sa členstva v Rade Slovenského pozemkového fondu pani Dagmar Valúchová a pán Richard Hamerlik. Výbor Národnej rady Slovenskej republiky pre pôdohospodárstvo, životné prostredie a ochranu prírody rokoval o návrhu na odvolanie ďalších členov Rady Slovenského pozemkového fondu dňa 3. decembra 2009. Vo svojom uznesení č. 508 odporúča Národnej rade Slovenskej republiky, aby: 1. odvolala podľa § 35a ods. 1 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov na návrh Výboru Národnej rady Slovenskej republiky pre pôdohospodárstvo, životné prostredie a ochranu prírody zostávajúcich troch členov Rady Slovenského pozemkového fondu, ktorými sú: Ján Bodnár, Štefan Herman a Peter Marčulinec; 2. odvolanie členov Rady SPF na návrh výboru uskutočniť verejným hlasovaním spoločne. Vláda Slovenskej republiky predložila dňa 2. decembra 2009 návrh na odvolanie členov Rady Slovenského pozemkového fondu, ktorých volí Národná rada Slovenskej republiky na návrh vlády a to: Jozefa Kolesára, Miroslava Šebeka, Mariána Čakajdu, Slavomíra Eliáša, Ľubomíra Řeháka a Máriu Gajdošovú. Výbor Národnej rady Slovenskej republiky pre pôdohospodárstvo, životné prostredie a ochranu prírody na svojej 72. schôdzi dňa 3. decembra 2009 prerokoval návrh vlády na odvolanie členov Rady Slovenského pozemkového fondu a vo svojom uznesení č. 509 odporučil Národnej rade Slovenskej republiky odvolať podľa § 35a ods. 1 zákona č. 330/1991 Zb. členov Rady Slovenského pozemkového fondu, ktorými sú: Ing. Jozef Kolesár, Ing. Miloslav Šebek, Ing. Marián Čakajda, Ing. Slavomír Eliáš, JUDr. Ľubomír Řehák a JUDr. Mária Gajdošová. Odvolanie členov Rady Slovenského pozemkového fondu na návrh vlády uskutočniť verejným hlasovaním spoločne. Návrh uznesenia, vážené panie poslankyne, páni poslanci, máte v prílohe. Pán predseda, skončil som, prosím, otvorte rozpravu.
A. Belousovová, podpredsedníčka NR SR: (2007-10-16):
Teraz dávam slovo spravodajcovi, ktorého určil navrhnutý gestorský výbor, výbor pre sociálne veci a bývanie, pánovi poslancovi Zoltánovi Horváthovi. Nech sa páči, pán poslanec, máte slovo.
Hrnčiar, Andrej, podpredseda NR SR (2017-09-05):
Končím možnosť nahlásiť sa s faktickými poznámkami. Keďže je šesť faktických poznámok, tak prerušujem rokovanie o tomto bode programu a budeme pokračovať hlasovaním. (Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa Colný zákon (tlač 656), bod 4 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eduardovi Adamčíkovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 656.)
Grendel, Gábor, podpredseda NR SR (2021-11-30):
Jedna faktická poznámka na vaše vystúpenie. Pán poslanec Rastislav Schlosár, nech sa páči.
Fecko, Martin, poslanec NR SR (2023-05-10):
Ďakujem pekne, pán predseda. V rozprave k uvedenému návrhu zákona vystúpili traja poslanci, pričom ja a pán poslanec Svrček sme podali pozmeňujúce a doplňujúce návrhy. Keďže dnes boli v rozprave podané pozmeňujúce a doplňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
M. Číž, podpredseda NR SR: (2008-10-29):
(Hlasovanie). 137 prítomných, 61 za, 62 proti, 13 sa zdržalo, 1 nehlasoval. Konštatujem, že ani tento návrh pani poslankyne sme neschválili.
Sulík, Richard, predseda NR SR (2011-03-25):
Dávam slovo spoločnému spravodajcovi z výboru pre hospodárstvo poslancovi Ľudovítovi Kaníkovi, aby informoval Národnú radu o výsledku rokovania výborov. Nech sa páči.
Hudacký, Ján, poslanec NR SR (2014-06-03):
Ďakujem pekne, pani podpredsedníčka. Vážený pán kolega, no chcete povedať, že celé tisícročia, resp. keď si zoberieme len niekoľko desaťročí dozadu, boli nejaké iné páry alebo dokonca ste tu uviedli, ja neviem, ženy a deti v podstate nejakým spôsobom diskriminované, pokiaľ ste neprišli s tými zvrátenými ideológiami registrovaných partnerstiev a homosexuálnych partnerstiev a podobne? V podstate s tými vašimi ideológiami dehonestujete prirodzené hodnoty, ako je manželstvo založené na zväzku muža a ženy. Tie vaše ideológie, ktorými teraz ohurujete svet v mene tzv. ľudských práv, v podstate nie je o ničom, len o tom, aby ste vytvárali manipulovateľné masy ľudí, závislé masy ľudí, ktoré nie sú viazané na iné hodnoty, na žiadne hodnoty, na prirodzené hodnoty. O to vám tu ide a myslím si, že tento ústavný návrh zákona prakticky len chráni prirodzené hodnoty, ktoré sú skutočne v praxi uznávané od počiatku. Ďakujem.
Paška, Pavol, predseda NR SR (2012-07-26):
Ďakujem, pán premiér. Pán poslanec, otázka.
Bugár, Béla, podpredseda NR SR (2019-11-26):
To sa nedá.
Hrnčiar, Andrej, podpredseda NR SR (2019-10-23):
Pán poslanec Heger.
J. Halecký, poslanec: (2007-05-11):
Po prvé, myslím si, že informovanosť občanov a informovanosť voličov je zákonom daná a je potrebná a nutná. Chcem pripomenúť, že samotná verejnoprávna televízia, aby dospela k záveru, že bude vysielať buď priame prenosy, alebo inú formu lepšieho sprostredkovania rokovania parlamentu, nepríde. A čo je dôležité, terajší čas vysielania a forma je asi tá najnevhodnejšia. Vysielať od pol štvrtej do trištvrte na osem, myslím si, že vzhľadom na uvedený čas bez ďalších argumentov je forma nie príliš vhodná a príliš, by som povedal, pre divákov žiaduca. Chcem pripomenúť, že opozícia sa vždy snažila, aby zabezpečila vysielanie, priame vysielanie z parlamentu, ale pokiaľ sa dostala do pozície koalície, myslím si, že tie snahy už potom poklesli. Takže chcem vyzdvihnúť, že Ľudová strana – HZDS priamo ako koaličná strana má reálnu snahu, aby toto vysielanie občanom zabezpečila a presadila. Preto očakávam, že aj pri posune do druhého čítania niektoré momenty, ktoré nie sú vždycky vyjasnené, sa dopracujú a nebudeme čakať až na digitálne vysielanie, pretože aj vtedy nie je záruka, že vysielanie bude zabezpečené. Ďakujem.
P. Hrušovský, podpredseda NR SR: (2002-05-28):
J. Kvarda, poslanec: Pán predsedajúci, v rozprave pán poslanec Nagy v zmysle rokovacieho poriadku Národnej rady § 73 ods. 3 bod b) navrhol prijať uznesenie, že Národná rada nebude pokračovať v rokovaní o návrhu tohto zákona. Dajte, prosím, o návrhu hlasovať.